**ΕΛΛΗΝΙΚΗ ΔΗΜΟΚΡΑΤΙΑ**

**ΠΑΝΕΠΙΣΤΗΜΙΟ ΚΡΗΤΗΣ**

**Ρέθυμνο 22/06/2017**

**Διεύθυνση :Οικονομικής Διαχείρισης Αριθ. πρωτ.: 8422**

**Τμήμα :Προμηθειών**

**Ταχ. Δ/νση :Παν/πολη Ρεθύμνου**

**Πληροφορίες :Κ. Καρνιαβούρα**

**Τηλέφωνο :2831077940**

**Fax :2831077960**

**Ε-mail : karniaboyra@admin.uoc.gr**

**NUTS : EL433**

**Ταχ. Κώδικας:74100 Ρέθυμνο**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**(απόφαση πρύτανη 7282/02-06-2017 ΑΔΑ: 7ΚΒΓ469Β7Γ-1ΣΣ)**

Παρακαλούμε εφόσον ενδιαφέρεστε να καταθέσετε προσφορά μέχρι και τις **06/07/2017 και ώρα 11.00 π.μ**.,για την Προμήθεια επίπλων του κτιρίου της Πρυτανείας στην Πανεπιστημιούπολη Ρεθύμνου (CPV: 39151000-5 Διάφορα έπιπλα), προϋπολογισμού δαπάνης 10.949,20 € συμπεριλαμβανομένου του Φ.Π.Α. 24%, (προϋπολογισμός Δημοσίων Επενδύσεων Παν/μίου Κρήτης, οικονομικού έτους 2017, έργο 2014ΣΕ54600069) .

Κριτήριο κατακύρωσης είναι πλέον συμφέρουσα από οικονομική άποψη προσφορά βάσει της τιμής για το σύνολο των ειδών.

Ακολουθεί πίνακας Τεχνικών Προδιαγραφών, Έντυπο Οικονομικής προσφοράς.

Η παρούσα πρόσκληση αναρτάται στο ΚΗΜΔΗΣ και στην Ιστοσελίδα του Παν/μίου Κρήτης.

**Ο ΑΝΑΠΛΗΡΩΤΗΣ ΠΡΥΤΑΝΗ**

**ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ**

ΠΑΝΑΓΙΩΤΗΣ ΤΣΑΚΑΛΙΔΗΣ

**Τεχνικές προδιαγραφές για την προμήθεια επίπλων του κτιρίου της Πρυτανείας, στην Πανεπιστημιούπολη Ρεθύμνου στου Γάλλου.**

Έχοντας υπόψη την αναγκαιότητα, επίπλωσης του παραπάνω χώρου, θα γίνουν προμήθειες και εγκαταστάσεις που φαίνονται παρακάτω :

1. **Μία (1) Τράπεζα συμβουλίου διαστάσεων 8,00\*2,40m περίπου.**

Επιφάνεια γραφείου από μελαμίνη πάχους 4 εκ. με χαμηλές εκπομπές φορμαλδεΰδης Ε1, σύμφωνα με τους κανονισμούς ISO, με αντιθαμβωτικό φινίρισμα, εξωτερικό χείλος ABS πάχους 0,8mm, συναρμολογημένο.

Η μεταλλική βάση να είναι κατασκευασμένη από σωλήνες ανοξείδωτου χάλυβα διατομής 70\*20 μμ., συγκολλημένοι σε σχήμα κλειστού δακτυλίου, με εποξειδική βαφή, και ρυθμιζόμενοι έως 12 μ.μ. περίπου. Τα στηρίγματα να συνδέονται μεταξύ τους με εγκάρσιους χαλύβδινους ράβδους διατομής 40\*25 μμ.

1. **Μία (1) Σύνθεση γραφείου με γωνία διαστάσεων 90\*90εκ.**

Επιφάνεια γραφείου από μελαμίνη πάχους 2,5 εκ. με χαμηλές εκπομπές φορμαλδεΰδης Ε1 σύμφωνα με τους κανονισμούς ISO, με αντιθαμβωτικό φινίρισμα, εξωτερικό χείλος ABS πάχους 0,8 mm, συναρμολογημένο.

Η μεταλλική βάση να είναι κατασκευασμένη από σωλήνες ανοξείδωτου χάλυβα διατομής 70\*20 μμ., συγκολλημένοι σε σχήμα κλειστού δακτυλίου, με εποξειδική βαφή, και ρυθμιζόμενοι έως 12μμ. περίπου. Τα στηρίγματα να συνδέονται μεταξύ τους με εγκάρσιους χαλύβδινους ράβδους διατομής 40\*25 μμ.

1. **Δύο (2) Συνθέσεις ερμαρίων με πόρτες και κλειδαριά, διαστάσεων 2,40\*0,40\*0,70m.**

1. **Ένα (1) Ερμάριο με πόρτες διαστάσεων 0,80\*0,40\*0,80m.**

1. **Δύο (2) Ντουλαπάκια μπάνιου με πόρτες διαστάσεων 0,40\*0,60 \*0,20m.**

Τα τεχνικά χαρακτηριστικά που αφορούν τις §3,4,5, φαίνονται παρακάτω :

Μελαμίνη, πάχους 18 mm και καπάκι ερμαρίου 25mm κλάσης Ε1 με χαμηλές εκπομπές φορμαλδεΰδης σύμφωνα με τους κανονισμούς ISO, με αντιθαμβωτικό φινίρισμα, εξωτερικό χείλος ABS πάχους 0,8 mm, συναρμολογημένο. Εσωτερικό ράφι σε μελαμίνη πάχους 25 mm που μπορεί να μετακινηθεί. Πόρτες με μελαμίνη κλάσης Ε1 πάχους 18 mm, με χαμηλές εκπομπές φορμαλδεΰδης σύμφωνα με τους κανονισμούς ISO, μη αντανακλαστικό φινίρισμα, εξωτερικό χείλος ABS 0,8 mm εξοπλισμένο με μεταλλικούς μεντεσέδες με αντιδιαβρωτική επεξεργασία, εύκολο στη συναρμολόγηση, με άνοιγμα 110° και κλειδαριά τύπου Yale με πτυσσόμενο κλειδί, με συρτάρια εξωτερικά με μέτωπα από μελαμίνη. Όλα τα ερμάρια να μπορούν να εφοδιαστούν με ρυθμιζόμενα πόδια ή τροχούς.

1. **Είκοσι τέσσερις Καρέκλες συνεργασίας**

Κάθισμα συνεργασίας αποτελούμενο από βάση, έδρα, πλάτη και μπράτσα, επενδυμένο με δέρμα μαύρο. Τα καθίσματα να είναι αμεταχείριστα, ανατομικού και εργονομικού σχεδιασμού σύμφωνα με τις διεθνείς προδιαγραφές, ανθεκτικής κατασκευής, υψηλής αισθητικής, προηγμένης τεχνολογίας, ιδιαίτερα επιμελημένου φινιρίσματος και τα επί μέρους στοιχεία αυτών να ανταποκρίνονται στα παρακάτω χαρακτηριστικά:

ΔΙΑΣΤΑΣΕΙΣ: Ολικό Ύψος: 102cm.

Όψη καθίσματος (έδρα συν μπράτσα): 62cμ.

Βάθος : 70cm

ΒΑΣΗ - ΜΠΡΑΤΣΑ

Ο σκελετός στήριξης να είναι μεταλλικός μονοκόμματος σχήματος C, τα μπράτσα, κατασκευασμένα από χαλυβδοσωλήνα χωρίς ραφή οβάλ διατομής & πάχους 2mm, επιχρωμιωμένος, που θα εδράζεται πάνω σε αντιολισθητικά πέλματα πολυαμιδίου για μεγαλύτερη ευστάθεια και προστασία από ολισθηρότητα. Στα σημεία επαφής τα μπράτσα να είναι καλυμμένα με χυτή πολυουρεθάνη και δέρμα σε μαύρο χρώμα.

ΕΔΡΑ - ΠΛΑΤΗ

Ο εργονομικός σχεδιασμός της έδρας να διευκολύνει το χρήστη να κάθεται άνετα και όσο το δυνατόν πιο πίσω, ώστε η πλάτη να στηρίζει σωστά τη μέση του καθήμενου. Ο σκελετός τους να είναι ενιαίος από επάλληλα πρεσσαριστά φύλλα κόντρα πλακέ από ξυλεία οξιάς πάχους 16mm, ανατομικά & εργονομικά διαμορφωμένα. Να είναι ενδεδυμένος με καλουπωτή διογκούμενη πολυουρεθάνη, εργονομικά διαμορφωμένη και προσαρμοσμένη στην ανατομία του ανθρώπινου σώματος, πάχους 8cm και πυκνότητας 40kg/m3. Η εξωτερική επένδυση να είναι από δέρμα άριστης ποιότητας, χρώματος μαύρου. Η τελική επιφάνεια τόσο της πλάτης, όσο και της έδρας, να έχει την καλύτερη δυνατή ανατομική και εργονομική μορφή.

1. **Είκοσι (20) m2 Κουρτίνες [ρόλλερ]**

Τεχνικά χαρακτηριστικά:

• Να έχουν έγχρωμο μηχανισμό περιστροφής (4,5x5,8cm) με αλυσίδα τύπου 320ΑC, με ειδικές εσοχές για ασφαλή τοποθέτηση στα στηρίγματά του, κατασκευασμένος από χρωματιστό πλαστικό υλικό.

• Να διαθέτει ενσωματωμένο συρταρωτό οδηγό θέσεως που διευκολύνει την τοποθέτηση του. Τα στηρίγματά του να είναι πλαστικά έγχρωμα με δυνατότητα τοποθέτησης σε τοίχο ή οροφή. • Ο σωλήνας περιτύλιξης του υφάσματος να έχει διάμετρο 32 χιλιοστά και να είναι κατασκευασμένος από αλουμίνιο.

• Το κατωκάσι, το οποίο χρησιμοποιείται ως αντίβαρο για να διατηρείται το ύφασμα τεντωμένο, να είναι σωλήνας διαμέτρου 22 χιλιοστών κατασκευασμένος από αλουμίνιο ανοδιωμένο, χρώματος ασημί με ειδική εγκοπή για την εισαγωγή της μπανέλας.

• Οι τάπες του κατωκασιού να είναι στρογγυλές, κατασκευασμένες από πλαστικό χρώματος λευκού ή γκρί με χρήση διακοσμητική.

• Η αλυσίδα να είναι τύπου μπίλιας κατασκευασμένη από πλαστικό υλικό στο αντίστοιχο χρώμα του μηχανισμού.

Όλα τα ζητούμενα είδη θα έχουν εγγύηση καλής λειτουργίας τουλάχιστον ενός (1) έτους.

ΟΡΟΙ ΣΥΜΜΕΤΟΧΗΣ

1. Πιστοποιητικό του Εμπορικού Επιμελητηρίου **επί ποινή αποκλεισμού** με το οποίο θα πιστοποιείται η εγγραφή τους, το ειδικό επάγγελμά τους κατά την ημέρα διενέργειας του διαγωνισμού, για την προμήθεια των απαιτούμενων ειδών. Απαραίτητη προϋπόθεση είναι η αναγραφή των σχετικών ΚΑΔ των ειδών, που είναι ζητούμενα στην παρούσα.
2. Υπεύθυνη δήλωση του Ν.1599/1986 του υποψήφιου Αναδόχου **επί ποινή αποκλεισμού** με την οποία :

α) θα αποδέχεται πλήρως όλους τους όρους της διακήρυξης και των παραρτημάτων της

β) θα βεβαιώνει τη νομιμότητα και την καταλληλότητα του προσωπικού που απασχολεί για την εκτέλεση των εργασιών και ότι θα έχει την αποκλειστική ευθύνη για την τήρηση των απαιτούμενων μέτρων για την ασφάλεια του προσωπικού του και την ύπαρξη καταλλήλων Μέσων Ατομικής Προστασίας και εργαλείων και φέρει ακέραια την ευθύνη για τυχόν ατύχημα του προσωπικού. Τυχόν εργαλεία, όργανα και εν γένει μέσα τα οποία θα απαιτηθούν θα προσκομίσει και διαθέσει με δική του δαπάνη.

γ) θα αναφέρεται η απαιτούμενη εγγύηση σε έτη, ανάλογα με το προσφερόμενο είδος.

1. Οι υποψήφιοι θα πρέπει **επί ποινή αποκλεισμού** να προσκομίσουν αποδεικτικό φορολογικής, ασφαλιστικής ενημερότητας και ποινικού μητρώου, η ισχύς των οποίων πρέπει να καλύπτει την ημερομηνία διενέργειας του διαγωνισμού.
2. Τα αποδεικτικά έγγραφα νομιμοποίησης του προσφέροντος νομικού προσώπου (στοιχεία ταυτοποίησης σε περίπτωση φυσικού προσώπου και ιδρυτικό καταστατικό σε περίπτωση νομικού προσώπου) και παραστατικό εκπροσώπησης, αν ο προσφέρων συμμετέχει με εκπρόσωπό του.
3. Οι υποψήφιοι ανάδοχοι θα πρέπει επί ποινή αποκλεισμού να προσκομίσουν βεβαίωση της Τεχνικής Υπηρεσίας του Ιδρύματος, στην οποία θα αναγράφεται ότι ο υποψήφιος ανάδοχος ή εξουσιοδοτηθείς εκπρόσωπός του με θεωρημένο το γνήσιο της υπογραφής, έχει λάβει γνώση των τοπικών συνθηκών της προμήθειας. Οι υποψήφιοι ανάδοχοι ή οι εξουσιοδοτηθέντες εκπρόσωποί τους, θα μπορούν να λάβουν γνώση των συνθηκών, κατόπιν συνεννόησης με τον αρμόδιο υπάλληλο της Τεχνικής Υπηρεσίας κατά τις εργάσιμες ημέρες και ώρες, δύο (2) ημέρες τουλάχιστον, πριν από την ημέρα κατάθεσης της προσφοράς (τηλ. Επικοινωνίας 6972838597, 2831077747).
4. Κλειστός φάκελος με την ένδειξη «ΤΕΧΝΙΚΗ ΠΡΟΣΦΟΡΑ» ο οποίος περιλαμβάνει **επί ποινής αποκλεισμού** :

προτεινόμενη τεχνική περιγραφή σύμφωνα με την Τεχνική Περιγραφή υλικών εργασιών – Τεχνικές προδιαγραφές της Υπηρεσίας, **στην οποία θα αναφέρονται ακριβώς τα υλικά που θα χρησιμοποιηθούν συνοδευόμενα από τεχνικά εγχειρίδια** στην ελληνική ή αγγλική γλώσσα.

Να ληφθεί σοβαρά υπόψη των υποψηφίων, ότι η προτεινόμενη τεχνική περιγραφή (υλικά και συνοδευτικά) που θα καταθέσουν εντός της τεχνικής τους προσφοράς θα εφαρμοστεί χωρίς αποκλίσεις εκτός αιτιολογημένων περιπτώσεων και μετά την σύμφωνη γνώμη της Υπηρεσίας. Σε περίπτωση που δεν προσδιορίζονται τα υλικά, **η προσφορά θα θεωρηθεί ασαφής και θα απορρίπτεται**.

**Επίσης σημειώνεται ότι επί ποινής απόρριψης στον φάκελο αυτό δεν μπορεί να περιλαμβάνονται οικονομικά στοιχεία της προσφοράς.**

1. Κλειστός φάκελος με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» επί ποινή αποκλεισμού ο οποίος περιλαμβάνει **επί ποινής απόρριψης** συμπληρωμένο το ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ όπως δίνεται παρακάτω.

|  |  |  |  |  |
| --- | --- | --- | --- | --- |
| **Έντυπο οικονομικής προσφοράς**  **Έπιπλα - εξοπλισμός** | | | | |
| α/α | Τύπος επίπλου | Ποσότητα τμχ | Τιμή μονάδος | Κόστος |
| 1 | Τράπεζα συμβουλίου | 1 τμχ |  |  |
| 2 | Σύνθεση γραφείου με γωνία διαστάσεων 90\*90εκ | 1 τμχ |  |  |
| 3 | Σύνθεση ερμαρίων με πόρτες και κλειδαριά, διαστάσεων 2,40\*0,40\*0,70m | 2 τμχ |  |  |
| 4 | Ερμάριο με πόρτες διαστάσεων 0,80\*0,40\* 0,80m | 1 τμχ |  |  |
| 5 | Ντουλαπάκι μπάνιου με πόρτες διαστάσεων 0,40\*0,60\*0,20m | 2 τμχ |  |  |
| 6 | Καρέκλες συνεργασίας | 24 τμχ |  |  |
| 7 | Κουρτίνες [ρόλλερ] | 20 m2 |  |  |
| Άθροισμα | | | |  |
|  | ΦΠΑ |  | 24% |  |
| Κόστος | | | |  |

1. Εγγυήσεις

Α) Απαιτείται εγγυητική επιστολή συμμετοχής. Οι υποψήφιοι ανάδοχοι θα πρέπει **επί ποινή αποκλεισμού** να προσκομίσουν Εγγυητική επιστολή συμμετοχής: Η εγγύηση αυτή εκδίδεται υπέρ του συμμετέχοντος για ποσό που

αντιστοιχεί σε ποσοστό 2% της προεκτιμώμενης αξίας της σύμβασης εκτός ΦΠΑ.

Η εγγύηση πρέπει να ισχύει τουλάχιστον επί ένα μήνα μετά τη λήξη του χρόνου ισχύος της προσφοράς που ζητά η διακήρυξη. Απαραίτητα στοιχεία και επί ποινής αποκλεισμού σε περίπτωση μη αναγραφής τους τα κατ΄ ελάχιστον στοιχεία που απαιτεί ο Ν. 4412/2016 άρθρο 72 παράγραφος 4.

Β) Απαιτείται εγγυητική επιστολή καλής εκτέλεσης. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης χωρίς να υπολογίζεται ο ΦΠΑ 24%. Η εγγύηση καλής εκτέλεσης θα έχει διάρκεια 90 ημερών από την υπογραφή της σύμβασης (Ν. 4412/2016 άρθρο 72).

Γ) Απαιτείται εγγυητική επιστολή καλής λειτουργίας. Μετά την οριστική παραλαβή των υλικών – εργασιών και πριν την λήξη της εγγυητικής επιστολής καλής εκτέλεσης, ο Ανάδοχος θα πρέπει κατά την επιστροφή της εγγυητικής επιστολής καλής εκτέλεσης να προσκομίσει εγγυητική επιστολή καλής λειτουργίας, το ύψος της οποίας καθορίζεται στο ποσό των 1.000,00€ και η διάρκειά τους σε 12 μήνες από την ημερομηνία έκδοσής τους (Ν. 4412/2016 άρθρο 72 παρ. 2).

Ο χρόνος παράδοσης των υλικών και εργασιών ορίζεται σε **90 ημερολογιακές ημέρες** από την υπογραφή της Σύμβασης.